ועדת החוקה, חוק ומשפט, כנסת 23, פרוטוקול מספר 74, 2020-08-05 09:00

יעקב אשר: בוקר טוב לכולם.

יעקב אשר: אני פותח את דיוני הוועדה.

יעקב אשר: על סדר היום הצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה), התש"ף.

יעקב אשר: אתמול היו נימוקי ההסתייגויות, ועכשיו – כמו שאמרתי אתמול – אנחנו נעבור על ההסתייגויות.

יעקב אשר: תקרא אותם היועצת המשפטית ונצביע עליהן אחת, אחת.

יעקב אשר: בבקשה, גברתי היועצת המשפטית.

אפרת חקאק: ההסתייגויות מופיעות בעמוד 29 בנוסח שמונח בפניכם: לסעיף 2 – סעיף ההכרזות: "1.

אפרת חקאק: בסעיף קטן (א), במקום "השרים רשאים יחד" יבוא "הממשלה רשאית".

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "2.

אפרת חקאק: בסעיף קטן (ה), במקום האמור בו יבוא "הכרזה על הגבלה חלקית או הכרזה על הגבלה מלאה תובא לאישור של ועדת החוקה חוק ומשפט של הכנסת; ההכרזה תיכנס לתוקף רק לאחר אישורה כאמור.

אפרת חקאק: "

יעקב אשר: מי בעד ההסתייגות?

יעקב אשר: מי נגד ההסתייגות?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "3.

אפרת חקאק: בסעיף קטן (ה), במקום האמור בו יבוא "הכרזה על הגבלה חלקית או הכרזה על הגבלה מלאה תובא לאישור של ועדת החוקה חוק ומשפט של הכנסת; ההכרזה תיכנס לתוקף רק לאחר אישורה כאמור, ואולם הייתה דחיפות מיוחדת המחייבת כי ההכרזה תיכנס לתוקף במועד מוקדם יותר, הממשלה רשאית להכריז בלי אישור מראש של ועדת החוקה חוק ומשפט, ואולם לא אישרה הוועדה תוך 48 שעות את ההכרזה, תפקע ההכרזה.

אפרת חקאק: "

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "4.

אפרת חקאק: בסעיף קטן (ה), אחרי "שעמדה בבסיס ההכרזה" יבוא "לא אישרה הוועדה את ההכרזה תוך חמישה ימים, תפקע ההכרזה".

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "5.

אפרת חקאק: בסופו יבוא "(ח) לא יכריזו השרים כאמור בסעיף זה, אלא אם מתקיימים דיוני מעצרים באולמות שליד כל בתי הסוהר.

אפרת חקאק: "

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "לסעיף 9 6.

אפרת חקאק: בסעיף (א)(1), המילים "ואם יש מניעה טכנית בלתי צפויה לקיימו בדרך זו והעצור הסכים לכך באמצעות סנגורו – בשיחה טלפונית" – יימחקו".

יעקב אשר: מי בעד?

יעקב אשר: מי נגד ההסתייגות?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "7.

אפרת חקאק: סעיף (א)(2) – יימחק".

יעקב אשר: מי בעד?

יעקב אשר: מי נגד ההסתייגות?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "לסעיף 16 8.

אפרת חקאק: בסעיף קטן (א), הסיפה החל במילים "ואם היתה מניעה טכנית בלתי צפויה – בשיחה טלפונית" – תימחק".

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "לסעיף 18 9.

אפרת חקאק: המילים "ורק אם יש מניעה טכנית בלתי צפויה לקיימו בדרך זו והעותר הסכים לכך באמצעות סנגורו – בשיחה טלפונית" – יימחקו".

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

אפרת חקאק: "לסעיף 19 10.

אפרת חקאק: המילים "ורק אם יש מניעה טכנית בלתי צפויה לקיימו בדרך זו והאסיר הסכים לכך באמצעות סנגורו – בשיחה טלפונית" – יימחקו".

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – מיעוט

יעקב אשר: לא אושר.

יעקב אשר: ההסתייגות לא עברה.

יעקב אשר: ההסתייגויות לא עברו.

יעקב אשר: אם כך, אנחנו נצביע על הצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה), התש"ף-2020, בכפוף לאישור המיזוג של ועדת הכנסת, שאושר כאן בוועדה.

יעקב אשר: מי בעד הצעת החוק?

יעקב אשר: מי נגד?

יעקב אשר: בעד – רוב

יעקב אשר: נמנעים - אין

יעקב אשר: אין נמנעים.

יעקב אשר: הצעת החוק התקבלה ותועלה למליאת הכנסת לקריאה שנייה ושלישית.

יעקב אשר: בתשע וחצי יש ישיבה.

יעקב אשר: אם אנחנו כבר כאן, אם מישהו מהחברים רוצה להציע הצעות לסדר, נעשה אותן עכשיו כי אני רוצה להספיק את הדיון בתשע וחצי.

יעקב אשר: אני רוצה לומר מילה אחת לסיכום החוק.

יעקב אשר: אנחנו טיפלנו תקופה ארוכה בהרבה מאוד ישיבות, במצטבר 100, 150 שעות, בנושא הרגיש הזה של זכויות אסירים ועצירים.

יעקב אשר: שוב, כמו תמיד, הצעת החוק שהגיעה מהממשלה לא יצאה אותו דבר, ולא רק אותו דבר, אני חושב שבכל סעיף ובכל דבר הוספנו.

יעקב אשר: נכון שיש נקודות מסוימות שאני מודה לחברים שהיו במהלך רוב הישיבות שהעלו אותן.

יעקב אשר: שוב אנחנו נתקלים באותו קונפליקט, שמצד אחד אנחנו לא בחקיקה רגילה של ימים רגילים, אלא בחקיקה של מחלה, של מגיפה שאף אחד מאתנו עדיין לא יודע לצפות אותה.

יעקב אשר: כמו שאמרו אתמול החברים, גם יואב וגם אוסאמה, מדובר בציבור שאין לו לוביסטים.

יעקב אשר: לציבור העצורים והאסירים – אין לו לוביסטים, הוא גם לא יכול להגיע לכאן לדיונים כדי להשמיע את קולם, ואנחנו באמת עשינו כל מאמץ וירדנו לרזולוציות עד כדי חצי ניהול של העניין.

יעקב אשר: אני חושב שהעקשנות שלנו בהרבה דברים תרמה ותתרום גם הלאה לכך שהאמצעי הזה של ה-VC – ישתמשו בו במידה הראויה והנצרכת, ולא יותר מזה.

יעקב אשר: שוב, כל הצעת חוק תלויה בסוף במבצעים שלה, זאת אומרת: המבצעים שלה זה עובדי מדינה.

יעקב אשר: התפקיד שלנו זה לכוון אותם ולעקוב אחריהם.

יעקב אשר: אני חושב שאת שני הדברים האלה, לכוון אותם ולעקוב אחריהם, עשינו בצורה מושלמת.

יעקב אשר: השאלה אם לעקוב אחריהם – זאת לא שאלה, בימים כתיקונם זאת לא שאלה – ואם זה היה צריך להיות בפיקוח לפני או בפיקוח בדיעבד היא שאלה אחרת שאנחנו נתקלים בה, ואנחנו עוד ניתקל בה לצערי הרב במקומות מסוימים.

יעקב אשר: הוועדה – ואני אומר את זה ברמה האישית, ואני בטוח שחבריי יהיו גם ערניים – תעקוב אחרי ההחלטות האלה.

יעקב אשר: אנחנו נעקוב לא רק אחרי ההחלטות, אם תהיה סגירה מלאה או לא תהיה סגירה מלאה, ואני מאוד מקווה שלא ישתמשו בסגירה המלאה של בתי הכלא ולו פעם אחת.

יעקב אשר: אבל לא רק בנושא הסגירה או הסגירה המהירה, אם תהיה החלטת ממשלה כזאת או אחרת שלא תהיה סבירה והגיונית, אנחנו נקפוץ מיד וננסה לבלום אותה.

יעקב אשר: אני אומר את זה להשקפת עולמי בעניין הזה.

יעקב אשר: אני אומר גם דבר נוסף, עמדנו על כך – והכנסנו את זה בתוך החקיקה – שאחת לשבועיים אנחנו נקבל נתונים, ונתונים מסודרים.

יעקב אשר: אנחנו נעקוב אחרי מספר האסירים והעצורים לפי סדרי העדיפויות של סוגי דיונים שקבעה הוועדה בהצעת החוק.

יעקב אשר: אנחנו נעמוד על זה ונעקוב אחרי העניין הזה.

יעקב אשר: אני כבר אומר לחברים, שאם אני אירדם בשמירה בעניין הזה, אני אבקש מחברי הוועדה להעיר אותי בעניין הזה.

יעקב אשר: אדוני מנהל הוועדה, קודם כל להקפיד שהנתונים יגיעו אלינו, להזכיר למשרדי הממשלה, וכשהם יגיעו, להפיץ אותם בין חברי הוועדה – זאת אומרת לא רק אלי אישית, אלא גם לכל חברי הוועדה, כדי שאם אני לא אשים לב לזה, אחרים יעירו את עיניי.

יעקב אשר: הגענו להחלטות טובות.

יעקב אשר: אחת ההחלטות הטובות שהגענו אליהן שהצלחנו להביא לשיתוף פעולה של משמרת נוספת בין השב"ס לבין הנהלת בתי המשפט, עם כל הפרובלמטיקה שהייתה.

יעקב אשר: זה דבר שבימים כתיקונם, או בימים עם קורונה מופחתת, יביא עוד עשרות, ואולי אפילו יותר, אסירים מעבר למה שקבענו.

יעקב אשר: הדבר הנוסף שלא עיגנו בחקיקה, וגם לא צריך לעגן בחקיקה, יכול להיות שאם היינו מגיעים להסכמות, היינו עושים את זה, אבל דבר אחד שאמרתי אתמול, ואני אומר גם היום – אנחנו עדיין לא ירדנו מהתביעה שהגיעה מכל קצוות הסיעות כאן בחדר הזה, בוועדה הזאת, שנתחיל להכשיר מקומות, ואגב הוכשרו מספר מקומות שקיימים היום בבתי מעצר, כדי ללכת על השיטה ששופטים יגיעו לבתי המשפט.

יעקב אשר: אם צריך לתת לשופטים תוספת שכר על זה, אני בעד העניין הזה, ואם צריך לגייס שופטים לעניין, אני חושב שאפשר יהיה לעשות את זה, והוועדה תוכל ללחוץ בעניין הזה.

יעקב אשר: אמרתי לחברים שאני לא מתכוון להוריד את זה מסדר-היום.

יעקב אשר: אני גם מתכוון בזמן הקרוב לערוך סיור בכמה מקומות כאלה, שבהם הוכשרו יחד עם הנהלת בתי המשפט, יחד עם השב"ס ויחד עם נציגי משרד המשפטים, כדי להגיע לדבר הזה.

יעקב אשר: זה יחסוך הרבה מאוד – לא רק כסף, שלא מעניין אותי כרגע בעניין הזה אלא את משרד האוצר – לאסירים מבחינת הטרנספורמציה של היציאה לבית המשפט מהכלא.

יעקב אשר: זה לא תענוג גדול לצאת מהכלא לבית המשפט, בטח לא כשיש תו סגול והרחקות.

יעקב אשר: הם יוצאים מוקדם מאוד.

יעקב אשר: יש בעיות באולמות ההמתנה בבתי המשפט.

יעקב אשר: זה לא תענוג גדול.

יעקב אשר: נוכל לחסוך את הכול, אם נצליח להגיע גם לקיומם של דיונים.

יעקב אשר: אנחנו נעשה את זה ברגישות על העמדה של הנהלת בתי המשפט שכרגע קיימת, אבל בנחישות של הוועדה.

יעקב אשר: אני בטוח שחבריי ואני גם בסופו של דבר נצליח, ולכן אני מסתכל אחורה ואומר לעצמנו: שיפרנו, עשינו כמיטב יכולתנו.

יעקב אשר: לדעת חלק מהחברים – וזכותם לומר זאת – אולי היה אפשר לעשות עוד, אבל במסגרת הקיים עשינו, ועשינו דבר טוב, כמו שאנחנו עושים תמיד כאן בוועדה.

יעקב אשר: שלא יתרשמו מהצעקות, כי פה עובדים, הצעקות זה רק כדי להכניס אותנו למצב רוח...

אלי אבידר: אדוני, תודה רבה.

אלי אבידר: אני רוצה לדבר בקצרה, אני אשמור למליאה את מה שיש לי להגיד.

אלי אבידר: החוק הזה לא היה צריך לבוא, אסור היה להביא אותו.

אלי אבידר: אם אתה תשאל כל אסיר ותשאל אותו מה הוא מעדיף – לראות בזום את העורך דין שלו או את השופט או להגיע למרות הקושי ושלא נעים ושלוקחים אותו ברכב, כל אסיר ירצה להגיע.

אלי אבידר: המטרה של החוק הזה לא באה לשמור על האסירים, לא באה לסייע לאסירים, היא באה לסייע לממשלה, כאשר יוטלו סגרים – וזה לא מתי, אלא כשיוטלו, ואנחנו רואים את זה כבר ביומיים האחרונים, מכינים את זה.

אלי אבידר: יוטלו סגרים, אנשים ייצאו להפגין, יעצרו אותם, ישאירו אותם בבתי מעצר, ישימו אותם בשורה מול מסך טלוויזיה, שעד עכשיו אנחנו לא יודעים מה הגודל שלו, 27 אינץ' או 40, זה לא משנה כל כך, ויאריכו להם מעצר בקצב הדיסקו.

אלי אבידר: ולכן אני בוודאי אתנגד, כמו שאתה יודע, אדוני, אבל הדבר הפשוט הוא – החתן לא כל כך יפה, לא משנה איזה חליפה נשים לו.

אלי אבידר: תודה רבה.

עופר כסיף: אני מסכים ב-101% עם מה שאמר אלי.

יעקב אשר: תשמע, ימות המשיח מה שקורה פה...

אלי אבידר: אם זה מה שיביא את המשיח, קדימה עופר, בוא נמשיך...

יעקב אשר: כל היום היו מאשימים את גפני ואותי, שאנחנו חברים של טיבי, ועכשיו אתם מתחרים אתנו על זה.

יעקב אשר: ישראל ביתנו, מה קורה פה?

אלי אבידר: לחצת על הכפתור, אמרת גפני, תראה איך מצב הרוח עכשיו השתנה.

אלי אבידר: ..

עופר כסיף: אלי אבידר הציג את זה מספיק טוב, ולא בפעם הראשונה.

עופר כסיף: אני גם חושב שלא היה צריך להעלות את החוק הזה לשנייה, בוודאי שלא לעבור, זה חוק מסוכן.

עופר כסיף: זה חוק שהשימוש שהממשלה עלולה לעשות בו, ובוודאי שואפת לעשות בו, הוא שימוש מאוד מאוד פוגעני, בוודאי אנטי דמוקרטי, ואני מצר על כך שהחוק הזה בכלל הגיע לכאן.

יעקב אשר: תודה רבה.

יעקב אשר: אני נועל את הישיבה.